Դմիտրի Տորբինսկի

Դմիտրի Եվգենևիչ Տորբինսկի (ապրիլի 28, 1984, Նորիլսկ, Կրասնոյարսկի երկրամաս, ՌՍՖՍՀ, ԽՍՀՄ), ռուս ֆուտբոլիստ, «Կրասնոդարի» կիսապաշտպան։ 2006 և 2007 թվականներին եղել է Ռուսաստանի առաջնության արծաթե մեդալակիր, իսկ 2008 թվականին՝ Եվրոպայի առաջնության բրոնզե մեդալակիր։
Տորբինսկին Մոսկվայի «Սպարտակի» սան է։ «Կարմրասպիտակավունների» կազմում իր հաջող խաղի շնորհիվ գրավել է մարզիչ Գուս Հիդինկի ուշադրությունը, ով նրան հրավիրվել Ռուսաստանի հավաքական։ 2007 թվականին Դմիտրին հրաժարվել է երկարեցնել պայմանագիրը «Սպարտակի» հետ, քանի որ այդ շրջանում «Սպարտակը» ֆինանսական ճգնաժամում էր։ Տորբինսկիի որոշումը մեծ ռեզոնանս առաջացրեց մամուլում և «Սպարտակի» երկրպագուների շրջանում։ 2008 թվականին նա ազատ ֆուտբոլիստի կարգավիճակով պայմանագիր կնքեց «Լոկոմոտիվի» հետ։ Հաջորդ հինգ խաղաշրջաններում Տորբինսկին ակումբի կազմում խաղաց 100-ից ավելի խաղ։ 2013-14 մրցաշրջանը կիսապաշտպանը անցկացրել է «Ռուբինում», դրանից հետո Կազանի ակումբը խզեց նրա հետ պայմանագիրը։ 2014 թվականին հուլիսի 20-ին Դմիտրին պայմանագիր կնքեց «Ռոստովի» հետ։
2007 թվականից մինչ 2011 թվականը Դմիտրին կանոնավոր կերպով հրավիրվում էր Ռուսաստանի հավաքական։ Նա անցկացրել է 3 խաղ Ռուսաստանի համար հաջող անցկացված 2008 թվականի Եվրոպայի առաջնությունում, իսկ Հոլանդիայի դեմ խաղի ժամանակ խփել է հաղթական գոլ։ Կիսապաշտպանը հավաքականի կազմում անցկացրել է 28 հանդիպում։


== Երիտասարդ տարիներ ==
Դմիտրի Տորբինսկին ծնվել է 1984 թվականի ապրիլի 28-ին Նորիլսկ քաղաքում։ Ապագա ֆուտբոլիստի ծնողները՝ Տատյանա և Եվգենի Տորբինսկիները, այդտեղ են տեղափոխվել Մոսկվայի մարզից՝ հույս ունենալով գտնել աշխատանք և գումար վաստակել սեփական տուն գնելու համար։ Արդյունքում նրանք աշխատանքի ընդունվեցին քաղաքի խոշորագույն կազմակերպությունում՝ «Նորիլսկի նիկել». Տատյանա Տորբինսկայան աշխատել է որպես ինժեներ, Եվգենի Տորբինսկին՝ որպես շինարար։
Դմիտրին մանկությունից զբաղվել է սպորտով և երաժշտությամբ։ Նա մինի ֆուտբոլով (Նարիլսկում չկային ֆուտբոլով զբաղվելու համար անհրաժեշտ պայմաններ) զբաղվում էր դպրոցում և սպորտային խմբակում, իսկ Եվգենին, որը սպորտի սիրահար էր փոքր տարիքից երեխային տանում էր գործարանային թիմի մարզումներին։ Զուգահեռաբար Տորբինսկի կրտսերը լավ էր սովորում երաժշտական դպրոցում։ Ծնողները չէին ցանկանում, որ նա զբաղվի միայն ֆուտբոլով, բայց Դմիտրին նրանց ասեց, որ սպորտը իրեն ավելի հաճելի է։ Եվգենին ավելի վաղ նշել է, որ երբ Դմիտրին 3 տարեկան էր նա ուներ ֆուտբոլային հեռանկար. «Մեզ ունեինք մարզիչ, որը գնդակը ուղարկեց նրա կողմ և ասաց` գնա' գնդակի հետևից։ Մի քանի քայլն էլ բավական էր, որպեսզի մարզիչը որոշի տղաների հետ խաղալու է թե ոչ։ Դիմկան 3 տարի այդպես գնում էր գնդակի հետևից, որը հասկանալի էր դարձնում, որ նա ապագա ֆուտբոլիստ է»։
12 տարեկան հասակում Տորբինսկին գրավեց Մոսկվայի Սպարտակի ղեկավարության ուշադրությունը։ Մոսկվայից նրան կանչում էր հորեղբայր Սերգեյը։ Մարզիչ Եվգենիյ Վորոբյովը նրան առաջին դիտարկումից հետո վերցրեց դպրոց։ Մինի ֆուտբոլի վարպետությունը երևում է իր հասակակիցների դեմ խաղալիս, իսկ եթե որոշ ժամանակ հաճախի մեր դպրոց նույնիսկ այն ֆուտբոլիստը, որը 6 տարեկանից հաճախել է այստեղ նրանից լավ չի խաղա։ Այդպես արդեն 12 տարեկանում Դմիտրին պետք է հեռանար հարազատ քաղաքից։ Նրա հետ միասին Մոսկվա տեղափոխվեցին մայրիկը, հայրիկը և քույրը։
Վորոբև Տորբինսկիի գլխավորությամբ մինի ֆուտբոլիստը դարձավ ֆուտբոլիստ։ «Սպարտակի» դպրոցում Դիմիտրին ձևավորվում է որպես հարձակվող։ Իր ակումբի մարզումներին մասնակցում էր Ալեքսանդր Սամեդովը, որը այդ ժամանակ իր առաջին քայլերն էր անում ֆուտբոլում՝ երեք անգամ հաղթել է Մոսկվայի առաջնությունը, իսկ Տորբինսկին մրցաշրջանում խփել է 10-15 գոլ։


== Ակումբային կարիերա ==


=== «Սպարտակի» կազմում առաջին տարիները (վարձավճար) ===
2001 թվականին Տորբինսկին ԿՖԿ-ի առաջնությունում խաղում էր «Սպարտակի» երրորդ կազմում։ Ժամանակ առ ժամանակ երիտասարդ ֆուտբոլիստը խաղադաշտ էր դուրս գալիս, որպեսզի մարզավիճակ ունենա։ Նա 5 խաղ անընդմեջ խաղաց, այն էլ դրանցից 3-ում խաղացել է մեկնարկային րոպեներից։ Մարզումներից մեկի ժամանակ երիտասարդ ֆուտբոլիստը վնասվածք է ստանում՝ վնասում է ծունկը։ Ֆուտբոլիստին վիրահատում են։ Վերականգնվելու համար Տորբինսկիից պահանջվում է կես տարի։
2002 թվականի հոկտեմբերի 5-ին կիսապաշտպանը վերադարձավ խաղադաշտ, դուրս եկավ փոխարինման «Կռիլյա Սովետով» ակումբի դեմ խաղում, իսկ արդեն հաջորդ օրը՝ հոկտեմբերի 6-ին նորամուտը նշեց «Սպարտակի» հիմնական կազմում։ Դմիտրին խաղի վերջում դեւրս եկավ խաղադաշտ և հասցրեց աչքի ընկնել գոլով։ Վնասվաքների պատճառով «Սպարտակը» պետք է հնարավորություն տար երիտասարդ ֆուտբոլիստներին իրենց դրսևորեն։ Արդեն հոկտեմբերի 22-ին Տորբինսկին իր նորամուտը նշեց Չեմպիոնների Լիգայում, 30 րոպե անցկացնելով «Լիվերպուլի» դեմ տնային խաղում։ Դմիտրին չի եղել ակումբի կազմում, նրան հայտավորել են հենց այդ պահին, օգտագործելով այն կանոնը, որի համաձայն երիտասարդ ֆուտբոլիստները կարող են հայտավորվել։ Խաղաշրջանի ավարտից հետո նա կրկին 2 անգամ խաղաց երկրի առաջնությունում և 1 անգամ Չեմպիոնների Լիգայում։
Հաջորդ մրցաշրջանում Տորբինսկին պետք է հայտավորվեր «Սպարտակի» հիմնական կազմում, սակայն կիսապաշտպանի մուտքը հիմնական կազմ դադարեցվեց։ Փորձնական ամբողջ տարին նա խաղաց ցածր առաջնությունում, միայն խաղաշրջանի վերջում խաղաց ՈՒԵՖԱ-ի գավաթում հիմնական կազմում փորձ ձեռք բերելու համար։ Նա հիմնական կազմում խաղաց մի քանի խաղ առաջնությունում և 2003-04 մրցաշրջանի գավաթում, և մեկ անգամ ՈՒԵՖԱ-ի գավաթում։ Չնայած մեծ ընդմիջմանը, Տորբինսկին «Սպարտակի» երիտասարդների մեջ լավագույնն էր։ Մարզիչ Վլադիմիր Ֆեդոտովը հայտարարեց, որ Դմիտրիին պատրաստվում է հնարավորություն տալ, իսկ «Սպորտ-Էքսպրեսս» ամսագրի համաձայն Տորբինսկին մտել է երկրի 30 լավագույն խաղացողների մեջ։
Տորբինսկիի նախապատրաստումը մյուս մրցաշրջանին խանգարվեց առողջական խնդրիների պատճառով։ Սկզբում նա հիվանդության պատճառով բաց թողեց Թուրքիայում անցկացվող հավաքը, իսկ արդեն փետրվարին կրկին ունեցել է ծնկի ցավեր, բայց այս անգամ մյուս ծնկին։ Ինչպես 2002 թվականին, Դմիտրիին Գերմանիայում վիրահատեցին, և 5 ամիս հետո նոր վերականգնվեց։ Արդյունքում առաջին խաղը մրցաշրջանում նա կարողացել է խաղալ միայն հուլիսին, բայց շուտով նոր վնասվածք ստացավ։ Տորբինսկիի համար 2004 թվականի մրցաշարը ձախողվեց, քանի որ խաղաց միայն Ռուսաստանի գավաթի շրջանակներում անցկացված «Լիպեցկի Մետալուրգի» դեմ խաղում (0:2)։


== Վիճակագրությունը ==


=== Ակումբային ===
(վերանայվել է 2015 թվականի հունիսի 7-ին)


=== Միջազգային ===
(վերանայվել է 2015 թվական թվականի մարտի 31-ին)

Արդյունքում։ 28 հանդիպում / 2 գոլ, 16 հաղթանակ, 7 ոչ ոքի, 5 պարտություն


== Նվաճումները ==


=== Ակումբային ===
«Սպարտակ»Ռուսաստանի առաջնության արծաթե մեդալակիր (2)։ 2006, 2007
Ռուսաստանի գավաթի մրցանակակիր։ 2003Ռուսաստանի հավաքական2008 թվականի Եվրոպայի առաջնության բրոնզե մեդալակիր


=== Անձնական ===
Ռուսաստանի առաջնության 33 լավագույն խաղացողներից մեկն է եղել։ 2007


== Ծանոթագրություններ ==


== Արտաքին հղումներ ==
«Профиль игрока»։ Официальный сайт ФК «Ростов»։ Արխիվացված է օրիգինալից 2016-03-05-ին։ Վերցված է 2016-01-26 
«Профиль игрока»։ на сайте Sports.ru 
«Профиль игрока»։ на сайте Sportbox.ru